Wienin filharmonikot

Wienin filharmonikot () on Itävallan merkittävin ja yksi maailman tunnetuimmista sinfoniaorkestereista. Orkesterin kotisali on kuuluisa Musikverein-sali Wienissä. Orkesterin soittajat valitaan Wienin valtionoopperan soittajistosta. Euroopan eturivin orkesterina pidetty Wienin filharmonikot sijoittui 2008 Gramophone-lehden kriitikkoänestyksessä kolmanneksi Concertgebouw-orkesterin ja Berliinin filharmonikkojen jälkeen. == Historia == Orkesterin syntyhistoria voidaan ajoittaa vuoteen 1842, jolloin Otto Nicolai perusti "Filharmonisen akatemian", joka oli demokraattisin pelisäännöin toimiva itsenäinen orkesteri. Orkesteri käyttää tätä demokraattista toimintamallia edelleenkin. Kun Nicolai lähti Wienistä vuonna1847, orkesterin toiminta hiipui. Elpyminen alkoi vasta vuonna 1860, jolloin Carl Eckert tuli orkesterin kapellimestariksi. Vuodet 1875–1882 Hans Richter toimi pääkapellimestarina, ja orkesteri kantaesitti Brahmsin toisen ja kolmannen sinfonian. Gustav Mahler toimi kapellimestarina vuodet 1898–1901, ja orkesteri esiintyi ensi kertaa ulkomailla (Pariisissa). Mahleria seurasivat kapellimestareina Felix von Weingartner (1908–27), Wilhelm Furtwängler (1927–30) ja Clemens Krauss (1930–33). Vuodesta 1933 lähtien orkesterilla ei ole ollut pääkapellimestaria, sen sijaan monet nimekkäät kapellimestarit ovat vierailleet orkesterissa, kuten Richard Strauss, Karl Böhm, Herbert von Karajan, Georg Solti, Erich Kleiber, Carlos Kleiber, Leonard Bernstein ja Claudio Abbado. Vuodesta 1941 alkaen orkesteri aloitti jokavuotisen uudenvuodenkonserttien tradition, jossa soitetaan Straussin perheen (erityisesti Johann Strauss nuoremman) musiikkia. Vuonna 2011 konsertit on johtanut pitkästä aikaa wieniläissyntyinen kapellimestari, Wienin valtionoopperan ylikapellimestari Franz Welser-Möst. == Kritiikkiä syrjinnästä == Vaikka orkesteria pidetään yhtenä maailman parhaista, se on saanut osakseen kritiikkiä sukupuolisesta sekä etnisyyteen liittyvästä syrjinnästä. Vasta vuonna 1997 ensimmäinen naismuusikko (harpisti Annan Lelkes) hyväksyttiin orkesterin jäseneksi. Orkesteria on moitittu rasistisesta asenteesta soittajia valittaessa. == Kapellimestarit == === Pääkapellimestarit === * Otto Nicolai (1842–1848) * Carl Eckert (1854–1857) * Otto Dessoff (1860–1875) * Wilhelm Jahn (1882–1883) * Hans Richter (1883–1898) * Gustav Mahler (1898–1901), johti orkesterin ensimmäisellä ulkomaanmatkalla Pariisin maailmannäyttelyssä vuonna 1900 * Joseph Hellmesberger (1901–1903) * Felix von Weingartner (1908–1927) * Wilhelm Furtwängler (1927–1930) * Clemens Krauss (1929–1933) === Vierailevat kapellimestarit === * Bruno Walter (1933–1938) * Karl Böhm (1954–1956 and 1971–1981) * Herbert von Karajan (1956–1964) * Claudio Abbado (1971–1982) * Lorin Maazel (1982–1987) == Valikoituja levytyksiä == * Mozart, Sinfoniat nro 38, 39, 40 ja 41, kapellimestarina Karl Böhm * Mozart, Figaron häät, kapellimestarina Erich Kleiber * Mozart, Don Giovanni, kapellimestarina Josef Krips * Beethoven, Kolmas sinfonia, kapellimestarina Felix von Weingartner *Beethoven, Kolmas sinfonia, kapellimestarina Erich Kleiber * Beethoven, Viides sinfonia ja Seitsemäs sinfonia, kapellimestarina Carlos Kleiber * Beethoven, Toinen sinfonia, Viides sinfonia ja Yhdeksäs sinfonia, kapellimestarina Simon Rattle * Brahms, Toinen sinfonia , kapellimestarina Wilhelm Furtwängler * Hatšaturjan, Katkelmia teoksista Spartacus ja Gayaneh , kapellimestarina Aram Hatšaturjan * Schubert , Kahdeksas sinfonia, kapellimestarina Carl Schuricht * Schubert, Yhdeksäs sinfonia, kapellimestarina Josef Krips * Wagner, Valkyyria (ensimmäinen näytös), kapellimestarina Bruno Walter * Wagner, Valkyyria (kokonaisuudessaan), kapellimestarina Wilhelm Furtwängler * Wagner, Nibelungin sormus, , kapellimestarina Georg Solti, Gramophone-lehti äänesti levyn vuosisadan parhaaksi klassisen musiikin äänitteeksi * Bruckner, Neljäs sinfonia , kapellimestarina Karl Böhm * Mahler, Das Lied von der Erde, solistina Kathleen Ferrier (kontra-altto), kapellimestarina Bruno Walter * Mahler. Das Lied von der Erde, solisteina James King ja Dietrich Fischer-Dieskau, kapellimestarina Leonard Bernstein * Mahler, Kolmas sinfonia, kapellimestarina Pierre Boulez * Johann Strauss nuoremman ja Straussin perheen musiikkia sisältävät levyt, jotka ovat taltiointeja uudenvuoden konserteista, kapellimestareina muun muassa Herbert von Karajan, Claudio Abbado, Carlos Kleiber, Nikolaus Harnoncourt ja Riccardo Muti == Lähteet == == Aiheesta muualla == * Wienin filharmonikkojen virallinen sivusto * Musikvereinin sivustot * Orkesterin syrjintää käsitteleviä artikkeleja Luokka:Itävaltalaiset orkesterit Luokka:Sinfoniaorkesterit